kardosdrur/scandi-wiki huggingface dataset:
C.Y. Frostholm

Christian Yde Frostholm (født 1963) er en dansk forfatter og billedkunstner, uddannet fra Forfatterskolen 1989. Frostholm sad i redaktionen for litteratur- og kunstwebsitet Afsnit P 1999-2009. Han har oversat romaner og faglitteratur. I årene 2005-09 skrev han for Weekendavisen.

Frostholm har adskillige gange fået Statens Kunstfonds arbejdslegater og rejselegater og modtog i 1991 det treårige arbejdslegat. Han har desuden modtaget Bisballeprisen og Peder Jensen Kjærgaard og Hustrus Legat.

Paris en brugsanvisning (2013) blev nomineret til Bukdahls Bet og Montanas Litteraturpris. Træmuseet (2018) modtog Kritikerprisen og var nomineret til Politikens Litteraturpris. I 2021 modtog C. Y. Frostholm Otto Gelsted-prisen for sit kunstneriske virke, der blev karakteriseret af Thomas Boberg, "som et kæmpestort fortællende poetisk essay, der stadig er undervejs".

Udgivelser 
 Før skrænten af sommeren, Brage, 1985 (Digte)
 Virvaret – en slags orkester, Borgen, 1986 (Digte)
 Farverne brænder, Borgen, 1987 (Digte)
 Det elektriske græs, Borgen, 1988 (Prosa)
 fuldendelsesfuglene, Borgen, 1990 (Digte)
 Det uvisse, Borgen, 1992 (Roman)
 Nature morte, Borgen, 1993 (Prosadigte)
 Fjernforbindelser, Borgen, 1997 (Digte)
 Mellem stationerne, Borgen, 2000 (Digte)
 Afrevne ord, Borgen/Afsnit P, 2004 (Digte)
 Ofte stillede spørgsmål, Afsnit P, 2008 (Digte)
 Selvportræt med dyr, Gyldendal, 2011 (Roman)
 Things left behind, Random Gardens, 2012 (Fotografier)
 Paris en brugsanvisning, * [asterisk], 2013 (Optegnelser)
 Det værste der kunne ske, Random Gardens, 2018 (Prosa)
 Træmuseet, forlaget politisk revy, 2018 (Essayfortælling) 
 Laurbærdialogerne, Random Gardens, 2021 (Prosa)

Referencer

Eksterne henvisninger 
 Forfatterens hjemmeside
 Afrevne ord – netversion
 Anmeldelse af Afrevne ord på Sentura.dk

Novelleforfattere fra Danmark
Digtere fra Danmark
Oversættere fra Danmark
Dansksprogede forfattere fra Danmark
Fulton (skonnert)

Fulton af Marstal er en jagtbygget tremastet skonnert, hjemmehørende i Marstal. Skonnerten er ejet af Nationalmuseet og drives af Fulton Fonden. 
I nutiden sejler Fulton i de danske farvande med afstikkere til nabolandene. Der sejles overvejende lejrskoletogter med klasser fra grundskoler og ungdomsskoler. Der arrangeres også ture med handicappede, arkæologiske dykkere, Lions Youth Exchange program, spejdere og andre ungdomsforeninger. Gæsterne er normalt med i 5 dage, hvor de efter påmønstringen inddeles i 3 hold, som på skift varetager alle de daglige gøremål som f. eks madlavning, sejlsætning og rortørn.
I tidens løb har Fulton gennemgået flere store restaureringer, bl.a. med udretning af kølbugten.

Historie  
Fulton blev bygget 1914-15 på C.L. Johansens skibsværft i Marstal til et partsrederi med Marius Eriksen som kaptajn. Eriksen opkaldte sit første skib efter ingeniøren Robert Fulton. 

Den sejlede bl.a. med klipfisk fra Newfoundland til Spanien. Fulton blev i 1923 solgt til fragtfart med hjemsted i Barsebäck i Skåne, fik sin første motor i 1925, og solgtes senere igen, i 1936, til Skärhamn i Bohuslän. 

1960 blev Fulton købt tilbage til Danmark af Roar Nielsen, Aalborg, der sejlede med den frem til 1969.

Med en donation fra Fisker & Nielsen A/S købte Nationalmuseet, og i løbet af foråret 1970 igen blev den oprigget som tremastet skonnert. Fra 1970 til 1987 sejlede skonnerten under Mogens Frohn Nielsens ledelse med socialt belastede unge, som blev anbragt på Fulton Stiftelsen i Assens. Skoler og andre institutioner havde også mulighed for at sejle med Fulton og besætningen.

Mogens Frohn Nielsen stod for kæft, trit og et kærligt knus og lagde ikke skjul på, at hvalpene fik et drag over nakken, hvis de havde fortjent det.''. Sejlturen med Fulton fik mange unge på ret kurs. Mogens Frohn Nielsen måtte i 1987 forlade projektet efter uoverensstemmelser med bestyrelsen. En anden forklaring om bruddet findes i bogen »Skipper« og i Skippers Stuer. Mogens Frohn Nielsen testamenterede sit arkiv til journalist Bjarne Bekker. Det omfattende materiale kan ses på Skarø Museum, Skarø i Det sydfynske Øhav

Den 11. maj 2012 erklærede Fulton Stiftelsen sig konkurs, men blev reddet, da privatpersoner, sponsorer og fonde rejste en garantikapital .

Fulton Fonden blev stiftet den 7. februar 2013 af Fultons Venner. Fonden overtog ansvaret for den daglige drift.

Litteratur

Henvisninger

Eksterne henvisninger 
Fultons hjemmeside 
 Fultons venner 
 Skippers Stuer på Skarø 

Bevaringsværdige skibe
Skoleskibe
Nationalmuseet
John Bang Jensen

John Bang Jensen (født 1964) er en dansk digter og forfatter. Han er cand.phil. i Litteraturhistorie fra Aarhus Universitet og uddannet fra Forfatterskolen 1990.

Han har publiceret i en række tidsskrifter, herunder Hvedekorn, Banana Split, Begyndelser, Hieroglyf, Ildfisken, Den Blå Port, Almen Semiotik og Et digt om dagen og har desuden bidraget til Brøndums Encyclopædi.

Udgivelser 
 Det meste er sandt, Borgen, 1991 (Digte)
 En verden til forskel, Borgen, 1996 (Digte)
 Tusind meter til lykken : hvad man bør vide om cykelløb og Tour de France, Borgen, 1997
 Boks, Borgen, 2002 (Noveller)
 Kystnære områder, Borgen 2008 (Noveller)

Eksterne links 
 Forfatterbiografi på Litteratursiden.dk 
 ''JohnBangJensen.dk – officiel website

Digtere fra Danmark
Dansksprogede forfattere fra Danmark
Balling Kirke

Balling Kirke ligger ret ensomt et stykke nord for selve byen. Det er en kvadrestenskirke, og den består af romansk kor og skib med tre tilbygninger. I senmiddelalderen tilføjedes et tårn, hvoraf kun underdelen endnu er bevaret. I 1500-tallet opførtes sydkapellet og våbenhuset. Tårnet blev genopbygget i 1945 ved arkitekt Einar Packness.

Ifølge folketraditionen var det to troldes krig, der var skyld i tårnets fald: "Der var engang en trold i Balling og en i Rødding. De to lå altid i krig med hinanden. En dag kom de op at slås. Ham fra Rødding tager en sten og smider den efter Balling kirke – den slår tårnet af. Ham fra Balling smider nu en sten efter Rødding kirketårn. Men den nåede ikke længere end til engen ved Holmgård slot – ude i Vester Balling – dér ligger den endnu, stadig med 5 mærker af troldens fingre i den".
Hvordan det end er sket, mistede Balling kirke sit sengotiske tårn og stod uden tårn helt frem til 1945. På initiativ af pastor Aage Jespersen blev der sidst i 1920'erne samlet penge ind til tårnets genopførelse. Målet blev nået i løbet af de næste par årtier, og man kunne indvi det nye tårn i 1945. I våbenhuset kan der i dag ses en lille udstilling om tårnets historie.

To tilmurede romanske vinduer er bevaret. Det på kirkens nordside er prydet af et kunstigt kilestik, der er hugget ind i vinduesoverliggeren. Det moderne murede alter dækkes af et forsidepanel fra 1580'erne, evangelistmotiverne er dog ikke ældre end 1700-tallet. Bag på alteret har man indmuret en kvader med et relikviegemme.
Altertavlen er fra omkring 1600 og står med de oprindelige malerier: Korsfæstelsen og opstandelsen (øverst). At altertavlen ikke altid har fastholdt sit oprindelige udseende, bevidner et yngre alterbillede af Carl Bloch, der hænger i kirken. En Skt. Peterfigur i træ er rester af en senmiddelalderlig altertavle. Prædikestolen er et enkelt snedkerarbejde fra 1800-tallet, ligesom et maleri fra o. 1850 af Kristus og den samaritanske kvinde, vistnok malet af A.F. Jæger fra Viborg.

Galleri

Eksterne kilder og henvisninger 

 Opslag Balling Kirke  på nordenskirker.dk
 Balling Kirke på KortTilKirken.dk
 De lokalhistoriske Arkiver i Salling, Fjends og på Fur

Kirker i Skive Kommune
Kirker i Viborg Stift
Kirker i Viborg Amt
Einar Packness

Einar Packness, undertiden Ejnar Packness, (født 9. januar 1879 i Næstved, død 6. juni 1952 i Aalborg) var en dansk arkitekt og kongelig bygningsinspektør.

Packness var født i Næstved og blev udlært som murer i perioden 1895-98. Han fortsatte på Teknisk skole i 1900 og kom på Kunstakademiets arkitektskole og dekorationsskole samme år, hvilket han afsluttede i 1908. Senere blev han medarbejder hos Hack Kampmann og Anton Rosen. Han havde egen tegnestue i Aalborg fra 1910. Han var kongelig bygningsinspektør 1931-52, og han blev i 1933 tildelt Eckersberg Medaljen. Han var Ridder af Dannebrog.

Ejnar Packness' oplæring som murer, hans tur på valsen og medarbejderskab under Anton Rosen på Landsudstillingen i Århus blev udgangspunkt for hans holdning til sine opgaver, der afspejler selvopfattelsen "Bygmester" snarere end "Akademisk Arkitekt". Hertil kom beundringen for Mudéjararkitektur, som han erhvervede under langvarige ophold i Spanien, og som kom til udtryk i den kommunale administrationsbygning og i forsikringsselskabet "Fremtiden". Packness fik sit selvstændige virke i Aalborg efter at have været tilsynsførende for Hother Paludan på amtssygehuset i Aalborg. Ud over at løse store, offentlige opgaver tegnede Packness flere villaer inklusive møbler. Packness forblev i alle sine arbejder tro imod sine oprindelige inspirationskilder, den danske barok; Villa Staun og sagfører Cordes villa på Hasserisvej 132 og 151 er gode eksempler. Hasserisvej 168 er et smukt og velproportioneret Bedre Byggeskik-arbejde. Packness' meget selvstændige anvendelse af sine spanske indtryk ses i Sankt Markus Kirke og i den raffinerede hovedfløj på det fredede Fleskum Herreds Ting- og Arresthus i Aalborg. Packness tegnede flere markante gravsten og restaurerede et stort antal kirker, hvor istandsættelserne var en lempelig reaktion over for forrige århundredes fornyelsesfilosofi. Han tegnede desuden Svinkløv Badehotel, Hasseris Kirke og jernbanestationerne i Havbro, Farsø, Fandrup, Ullits og Hvalpsund på Aars-Hvalpsundbanen.

Han er begravet på Almen Kirkegård i Aalborg.

Noter

Eksterne kilder/henvisninger 
 Jacob Blegvad: 
 

Arkitekter fra Danmark
Kongelige bygningsinspektører
Riddere af Dannebrog
Nationalromantiske arkitekter
Danskere i 1900-tallet
Personer fra Næstved
Modtagere af Eckersberg Medaillen
Personer i Kraks Blå Bog (afdøde)
Personer i Dansk Biografisk Leksikon
Middelfart Gymnastik & Boldklub

Middelfart Gymnastik & Boldklub er en dansk idrætsforening beliggende i byen Middelfart på det vestligste Fyn. Klubben består af to afdelinger - fodbold og gymnastik. De to afdelinger har hver deres regnskab og bestyrelse.

Fodboldafdelingens førstehold spiller i 3. division under Dansk Boldspil-Union og afvikler deres hjemmebanekampe på Middelfart Stadion med plads til 4.100 tilskuere.

Middelfart Gymnastik & Idræts Klub blev stiftet den 25. maj 1900 og fusionerede kort efter 2. verdenskrigs afslutning med naboerne fra Middelfart Boldklub til det nuværende navn.

Christian Eriksen, Rasmus Falk og Katrine Veje er alle tidligere Middelfart-spillere.

Eksterne kilder/henvisninger 
 Middelfart G&BKs officielle hjemmeside
 Førsteholdets officielle hjemmeside 
 Gymnastikafdelingens officielle hjemmeside

Idrætsforeninger i Danmark
Fodboldklubber under DBU Fyn
Gymnastik & Boldklub
Skønheden og udyret (film fra 1946)

Skønheden og udyret (La belle et la bête) er en fransk eventyrfilm fra 1946, skrevet og instrueret af Jean Cocteau, om den smukke Belle (Josette Day), der for at redde sin far må bo på et magisk slot hos en forhekset prins (Jean Marais), som trods sin dyriske fremtræden håber at vinde hendes kærlighed. Filmen, der bygger på et gammelt folkeeventyr, er berømt for sin poetiske, magiske stemning, især på slottet, hvor lysestager etc. er levende.

Philip Glass har komponeret en opera beregnet til at blive hørt, mens man ser filmens billedside (altså uden dens oprindelige lydspor), og filmen var desuden en væsentlig inspirationskilde for den senere Disney-tegnefilm.

Eksterne henvisninger 
 

Film instrueret af Jean Cocteau
Franske film fra 1946
Film baseret på eventyr
Boldklubben 1909

Boldklubben 1909 (eller B1909) er en dansk fodboldklub fra den odenseanske bydel, Vollsmose. Klubben blev stiftet den 14. september 1909 af fynske typografer og har traditionelt været arbejderklassens klub i Odense, i historisk lokalrivalisering med de mere velhavende klubber, OB og B 1913. Klubben har i alt spillet 38 sæsoner i Danmarksturneringens bedste række og har vundet to danske mesterskaber og to Landspokalturneringer.
Klubben spiller for tiden (2022) i den 5 bedste række i Danmark, Danmarksserien, og afvikler sine hjemmekampe på Gillested Park ved klubbens anlæg.
B1909s eliteafdeling blev den 1. juli 2006 slået sammen med to andre fynske hold, Dalum I.F. og B 1913, under overbygningen FC Fyn. FC Fyn Klubben meddelte den 31. januar 2013 at den indstillede alle aktiviteter med øjeblikkelig virkning. Klubben blev derefter af Dansk Boldspil-Union dømt som tabere af alle deres kampe i 1. division med 3-0.

Blandt de mest kendte spillere gennem tiderne i B1909 kan nævnes en række, der alle har optrådt på det danske landshold: Ole Bjørnmose, Mogens Berg, Mogens Haastrup, John Danielsen, Svend Aage Rask og Viggo Jensen.
B1909s officielle fanklub hedder B1909 Support og er fra 1996.

Titler 
 Danmarksmesterskabet i fodbold
 Danske mestre (to gange): 1959, 1964.
 Bronze (én gang): 1952.

 Landspokalturneringen
 Vinder (to gange): 1962, 1971.
Kilde: http://www.haslund.info/danmark/dtk/b1909.asp

B 1909 i Europa 
 Q = kvalifikation
 1R = 1. runde / 2R = 2. runde
 1/8 = ottendelsfinale / 1/4 = kvartfinale

Landsholdsspillere 

 Mogens Berg
 John Danielsen
 Bruno Eliasen
 Bent Hansen
 Leif Hartwig
 Mogens Haastrup
 Viggo Jensen
 Jack Johnson
 Palle Kähler
 Erling Linde Larsen
 Erling Nielsen
 Jørgen Nielsen
 Bent Outzen
 Leif Petersen
 Svend Aage Rask

Fodnoter

Eksterne henvisninger 
 B1909s officielle hjemmeside

Fodboldklubber under DBU Fyn
Sportsklubber i Odense
Etableret i 1909
Strings

Strings er en dansk dukkefilm fra 2004, instrueret af Anders Rønnow Klarlund og med Bernd Ogrodnik som ledende dukkefører.

Danske stemmer 
Jens Jacob Tychsen som Hal 
Iben Hjejle som Zita
Henning Moritzen som Kahro
Jesper Langberg som Nezo
Jens Arentzen som Ghrak
Marina Bouras som Jhinna
Søren Spanning som Erito
Pernille Højmark som Eike
Paul Hüttel som Agra
Rasmus Botoft som Lo

Eksterne henvisninger 
 
 Filmens hjemmeside 

Danske film fra 2004
Dukkefilm fra Danmark
Film instrueret af Anders Rønnow Klarlund
Robertprisen for årets børne- og familiefilm
Film fra Danmark (administrationskategori)
Viracocha

Viracocha er inkaernes skabende gud. Denne skabende gud har forskellige navne, men Viracocha er den spanske version, og det betyder Herren.

Viracocha har ifølge inkaerne skabt ikke blot alle verdslige ting, men også alle de andre guder som solguden Inti, månen, Venus, visse stjerner og også Jorden og havet. Solen havde særlig betydning for befolkningen i Andesbjergene, hvor luften er tynd, og hvor det derfor er særlig koldt om natten, og også fordi solen havde vital betydning for modningen af afgrøderne f.eks. majs.

Inkariget
Mytologi
Jesper Uhrup Jensen

Jesper Uhrup Jensen (født 1965) er en dansk journalist og forfatter. Han er uddannet fra Forfatterskolen 1992.

Jesper Uhrup Jensen har siden 1995 skrevet om bøger, vin og restauranter på månedsbladet Euroman. Han har desuden i en periode siddet i Samvirkes redaktion på freelancebasis og har bidraget til Politikens bagside samt I Byen-tillæget. Han har også arbejdet for Bo Bedre og for Danmarks Radio. 
Er redaktør for madbladet Gastro.

Udgivelser 
 Atlantic City, Samleren, Borgen, 1996 (Roman)
 Verdens 25 Bedste Vine, Rosinante, 1999 (Fagbog)
 Råt for usødet – gastronomiske staldtips fra A-Å, Rosinante, 2001 (Opslagsværk)

Eksterne links 
 Vinavisens Blå Bog

Journalister fra Danmark
Faglitterære forfattere fra Danmark
Journalister ved Politiken
Dansksprogede forfattere fra Danmark
Jörgen Lind

Jörgen Lind (født 1966 i Umeå) er en svensk digter, der er uddannet fra Forfatterskolen i København.

Udgivelser 
 Ararat, Alfabeta, 1997 (Digte)
 Minaret, Alfabeta, 1999 (Digte)
 Musik för ett nytt samhälle, Alfabeta, 2002 (Digte)
 Här kommer de varma strömmarna, Alfabeta, 2004 (Digte)
 Villa dei Papiri, Alfabeta, 2006 (Digte)

Priser 
 Nöjesguidens pris för bästa läsning 2002

Digtere fra Sverige
Svensksprogede forfattere fra Sverige
Personer fra Umeå
Alfred Znamierowski

Alfred Znamierowski (født 21. juni 1940, død 23. oktober 2019) var en polsk forfatter af heraldiske og vexillologiske bøger. Znamierowski var illustrator på Whitney Smiths Flags Through the Ages and Across the World (på dansk Den store flagbog: Alverdens flag gennem tiderne).

Faglitterære forfattere fra Polen
Tjek fødselsår
Danmarks Underholdningsorkester

Danmarks Underholdningsorkester (tidligere DR UnderholdningsOrkestret, RadioUnderholdningsOrkestret (RUO) eller Radioens Underholdningsorkester. På engelsk: Danish Chamber Orchestra) er et orkester der tidligere var tilknyttet Danmarks Radio. Det er dels et klassisk symfoniorkester (i lighed med det 99 mand store DR Radiosymfoniorkestret), dels et ledsageorkester til koncerter med populærmusik. Orkestret består af 42 musikere.

Danmarks Underholdningsorkester blev grundlagt i 1939. Oprindeligt var det Louis Preils ensemble, der blev fastansat. Gennem stadige udvidelser nåede Underholdningsorkestret efterhånden en orkesterstamme på 60 musikere. Senere nedbygninger og ændring af orkestrets profil har udmøntet sig i dagens besætningsstørrelse. I 1999 tiltrådte Ádám Fischer som chefdirigent og under hans ledelse har orkestret fået ry som et særdeles kompetent Mozart-orkester. Orkestrets 1. gæstedirigent, David Firman, tager sig primært af de ikke-klassiske koncerter som de slotskoncerter, som orkestret siden 1993 har lavet i Ledreborg Slotspark. Markante kapelmestere i Underholdningsorkestrets historie har været Teddy Petersen, Kai Mortensen, Grethe Kolbe og Børge Wagner.

DR meddelte i en pressemeddelese den 8. september 2014, at DR UnderholdningsOrkesteret nedlægges pr. 1. januar 2015. Flere af de borgerlige partier, samt Enhedslisten, forsøgte at redde orkestret, men den 9. december traf Marianne Jelved den endegyldige beslutning om at lukke orkestret med årets udgang.

Den 12. december blev det annonceret at orkestret ville modtage prisen "Best Collection" ved International Classical Music Awards, 2015 i Ankara for deres samlede udgivelse af Mozarts symfonier. Offentliggørelsen blev fremskyndet grundet nedlæggelsen af orkestret og juryformanden opfordrede Danmarks Radio og Kulturministeriet til at "tage ethvert muligt skridt for at redde orkestret".
Orkesteret fortsætter i privat regi.

Indspilninger 
I 1978 indspillede DR Underholdningsorkesteret under ledelse af Palle Mikkelborg musikken til TV-serien Strandvaskeren. Musikken er komponeret af Hans-Erik Philip og solo trompeten spilles af Dizzy Gillespie.

Referencer

Eksterne henvisninger 
 Orkestrets netsted

Symfoniorkestre fra Danmark
Danmarks Radio
Musikgrupper fra 1939
Marius Nørup-Nielsen

Marius Nørup-Nielsen (født 1976, Stege) er en dansk sanger, dramaturg, digter og forfatter, uddannet fra Forfatterskolen 1999.

Sammen med klangkunstneren, komponisten og musikeren Mikkel Meyer har Marius Nørup-Nielsen siden 2000 udgjort duoen MikkelModulererMarius. Han synger desuden i bandet Bodega Boys, hvor han også er en af sangskriverne.

I MikkelModulererMarius rapper/snakker/synger Marius Nørup-Nielsen hen over Mikkel Meyers musik og lydkollager. De har bl.a. spillet på Literaturhaus, LAB, Musikcaféen i Huset (Komponent), Kafkaféen og Roskilde Festival (2005 og 2006).

Bodega Boys præsenterer selv deres musik som Folkedyb Verdenstop eller Litterær Visepunk. Eller som Skæbnefortællinger fra Beverdingernes Brune Baglokaler. Musikalsk synes der også at være et vist slægtskab med Tom Waits.

Marius Nørup-Nielsen er en del af spillertruppen fra fodboldklubben FC Fodboldenglen.

Udgivelser 
 Karakteristikon, Samleren, 2001 (Digte)
 Alle tiders barn, Samleren, 2004 (Digte)
 Styrkeprøver, Samleren, 2007 (Prosa)

Eksterne links 
 Spillerprofil hos FC Fodboldenglen 
 Anmeldelse af Alle tiders barn på LitLive.dk 
 Fotos af forfatteren
 Interview med forfatteren 
 Præsentation af MikkelModulererMarius 
 Præsentation af Bodega Boys's
 Hør et nummer med MikkelModulererMarius 
 Erik Skyums anmeldelse af Styrkeprøver

Digtere fra Danmark
Novelleforfattere fra Danmark
Dansksprogede forfattere fra Danmark
Pejk Malinovski

Pejk Rasmus Nymarsk Malinovski (født 1976) er en dansk digter og radioproducent, uddannet fra Forfatterskolen 1998. 

Pejk Malinovski optræder lejlighedsvis på Forfatterlandsholdet.

Udgivelser 
 Einbildungsroman, Basilisk, 2001 (Poesi)
 Den Store Danske Drømmebog, Basilisk, 2010 (Poesi)
 Digterne, Gyldendal, 2016 (Poesi)

Oversættelser 
 Pere Gimferrer, Maskerade, Husets forlag, 1999 (Digte)
 Kenneth Koch, Et tog kan skjule et andet – og andre digte, Basilisk, 2001 (s.m. René Jean Jensen)
 Anne Carson, Røds selvbiografi, Gyldendal, 2001 (Roman på vers) (s.m. Niels Frank)
 Anne Carson, Vandveje, Basilisk, 2001, (Digte, essays) (s.m. Martin Larsen og Peter Højrup)
 Ola Julén: Orissa, Basilisk, 2001 (Digte) (s.m. René Jean Jensen)
 John Ashbery, Søvnens Landsby, Basilisk, 2002 (Digte) (s.m. Martin Larsen)
 Kenneth Goldsmith, Konceptuel poetik, Basilisk Beta, 2010 (Poetik)
 Frank O'Hara, Til Minde om mine følelser, Basilisk, 2011 (Digte) (s.m. Palle Sigsgaard)

Priser 
Prix Europa 2014, bedste europæiske radiodrama: Everything, Nothing, Harvey Keitel 

In The Dark Sheffield Audio Award 2014 for Everything, Nothing, Harvey Keitel

Noter 

Digtere fra Danmark
Dansksprogede forfattere fra Danmark
RUO

RUO og Ruo, akronymet og navnet henviser til forskellige artikler:

 DR RadioUnderholdningsOrkestret – er et symfoniorkester tilknyttet Danmarks Radio.

 Ruo (flod) – flod i det sydlige Malawi.
Abdul Sule

Abdul Sule (født 20. januar 1975) er en nigeriansk fodboldspiller, som havde en mangeårig aktiv karriere i dansk fodbold. Her var han i altovervejende grad angrebsspiller. Han kom til Herning Fremad i 1997 efter et år i Qatar. I 1999 gav AB ni millioner kroner for Sule – en handel, der på det tidspunkt var den dyreste nogensinde mellem to danske klubber. Sule spillede i AB i fem år, hvorefter han i de sidste år af sin tid i Danmark spillede for såvel Køge som Horsens og Lolland-Falster Alliancen.

Efter tiden i Danmark spillede han én sæson i Malaysia for Johor FA, og i 2008 skiftede han til Plateau United i hjemlandet Nigeria.

Efter fodboldkarrierens afslutning er Abdul Sule vendt tilbage til Danmark, hvor han bl.a. har arbejdet med Gadeplansfodbold gennem NVStreets, samt gadeplansarbejde i Københavns Nordvestkvarter.

Abdul Sule arbejder nu som spilleragent og har bl.a. Manchester Uniteds Odion Ighalo i sin fold.

Han har spillet to kampe for Nigerias fodboldlandshold. I landsholdsregi måtte Sule dog pga. hård konkurrence om angrebspladserne spille højre back.

References

Eksterne henvisninger 
 

Fodboldspillere fra Nigeria
Fodboldspillere fra Herning Fremad
Fodboldspillere fra AC Horsens
Fodboldspillere fra Akademisk Boldklub
Fodboldspillere fra Køge Boldklub
Fodboldspillere fra Lolland-Falster Alliancen
S.O.A.P.

S.O.A.P. var en dansk popduo bestående af de dansk-malaysiske søstre Saseline og Heidi Sørensen. De hittede i 1998 med sange som "Stand By You" og "This Is How We Party" fra debutalbummet Not Like Other Girls, skrevet og produceret af Remee og Holger Lagerfeldt. "This Is How We Party" var et top 10-hit i lande som Frankrig, Sverige, Norge og Australien. I Storbritannien blev den #36 på hitlisten, mens sangen i USA opnåede en placering som #51 på Billboards Hot 100. Ved den danske Grammy-uddeling i 1999 vandt de i kategorierne "Årets nye danske navn" og "Årets danske pop udgivelse", mens Remee og Lagerfeldt blev nomineret til "Årets producer".

S.O.A.P. udgav i 2000 deres andet album, Miracle, denne gang kun skrevet af Remee, hvorfra "S.O.A.P. Is in the Air" blev et hit. De blev desuden valgt af den australske duo Savage Garden til at være deres opvarmningsband på deres europæiske turné i 2000, og de har ligeledes opvarmet for Backstreet Boys på deres amerikanske stadionturné i 1998. På verdensplan har S.O.A.P. solgt tæt på 2 millioner album og singler, og været tilknyttet Mariah Careys pladeselskab, Crave, i USA.

I 2002 valgte de at gå i opløsning, og Saseline og Heidi har siden hver for sig forfulgt en solokarriere.

Pigerne fra S.O.A.P. er desuden søstre til den kendte barnestjerne Danny Kool.

Diskografi

Album

Singler

Referencer

Eksterne henvisninger 
 

Popgrupper fra Danmark
Duoer
Musikgrupper fra 1998